สร้างสภาพแวดล้อมสำหรับการหาว เตรียมร่างกายให้พร้อมหาว ดูคนอื่นหาว
ผู้คนมักจะหาวในสถานที่ที่อุ่นบ่อยกว่าในสถานที่ที่เย็น นักวิทยาศาสตร์เชื่อว่า การหาวจะระบายความร้อนในร่างกายด้วยการนำอากาศที่เย็นเข้ามาและช่วยทำให้สมองเย็นลงเมื่อสมองใกล้จะร้อนจนเกินไป การศึกษาเผยว่า ผู้คนจะหาวน้อยลงเมื่ออยู่ในช่วงฤดูหนาวหรืออยู่ในห้องที่เก็บความเย็นเอาไว้ ในทางตรงกันข้าม หากคุณพยายามทำวิธีใดวิธีหนึ่งจนสำเร็จและไม่สามารถหยุดหาวได้ ลองปรับอุณหภูมิเพื่อทำให้ห้องเย็นลงเล็กน้อยดูสิ อาการหาวของคุณจะลดลงอย่างรวดเร็วเลยล่ะ พวกเรามีแนวโน้มที่จะหาวมากขึ้นในตอนเช้า เพราะสมองของเราจะร้อนขึ้นเล็กน้อยระหว่างตอนกลางคืน การหาวจะทำให้สมองเย็นลงเมื่อเราตื่นนอน ถ้าคุณอยากจะทำให้ตัวเองหาวล่ะก็ ลองกลับไปนอนบนเตียง ซุกตัวใต้ผ้าห่มและทำให้ตัวเองอุ่นดูสิ คุณจะหาวออกมาก่อนที่คุณจะรู้ตัวเสียอีก ความเครียดและความวิตกกังวลเป็นสาเหตุที่ทำให้อุณหภูมิของสมองสูงขึ้น และจะหาวออกมาเพื่อทำให้อุณหภูมิกลับไปเย็นลง นั่นเป็นสาเหตุว่า ทำไมนักกีฬาโอลิมปิกถึงได้หาวขณะทำการแข่งขัน นักโดดร่มและคนที่กล้าทำเรื่องเสี่ยงตายอื่นๆ จะหาวขณะที่พวกเขาพุ่งลงมาจากท้องฟ้าด้วย การทำตัวให้พร้อมเมื่อรู้สึกตื่นเต้นอย่างมากก็อาจจะช่วยกระตุ้นให้หาวเพื่อทำให้สมองของคุณเย็นลงได้เช่นกัน แค่นึกถึงการหาวก็สามารถทำให้ร่างกายของคุณต้องการที่จะหาวได้ เตรียมตัวเองให้พร้อมสำหรับการหาวด้วยการจินตนาการถึงตัวเองตอนกำลังหาวอยู่ มองไปที่คำว่า “หาว” และคิดว่า จะรู้สึกอย่างไรเมื่อได้หาวลึกๆ จริงๆ สักครั้ง แกล้งทำเป็นว่าคุณกำลังจะหาว แม้คุณจะไม่ได้รู้สึกว่าตัวเองกำลังจะหาวก็ตาม อ้าปากให้กว้างที่สุดเท่าที่จะทำได้ แค่จัดท่าทางเพื่อที่จะหาวก็เพียงพอที่จะกระตุ้นให้หาวออกมาจริงๆ ได้ กล้ามเนื้อส่วนนี้จะหดตัวเล็กน้อยตามธรรมชาติเมื่อคุณหาว การทำให้กล้ามเนื้อหดตัวตอนนี้อาจจะกระตุ้นให้ร่างกายหาวออกมาจริง สมองของคุณจะเชื่อมความรู้สึกของกล้ามเนื้อที่กำลังหดตัวกับท่าทางการหาว เหมือนกับที่คุณจะทำเวลาหาวจริง หายใจเข้าทางปาก หายใจเข้าลึกๆ และช้าๆ ดีกว่าการหายใจเข้าแบบเร็วถี่ๆ เพราะการหาวจริงจะทำให้คุณสูดอากาศเข้าไปมาก เมื่อปากและคอของคุณอยู่ในท่าที่ถูกต้อง การหาวของจริงก็น่าจะเกิดขึ้นในจุดนี้ เมื่อปากของคุณอ้ากว้าง ลำคอหดตัวเล็กน้อย และหายใจเข้าลึกๆ จริงๆ ร่างกายก็จะอยากหาวออกมาตามธรรมชาติ หากคุณยังคงไม่สามารถหาวได้ล่ะก็ ลองวิธีต่อไปดูสิ คุณอาจจะรู้อยู่แล้วว่าการหาวติดต่อกันได้ง่าย เมื่อคุณเห็นใครสักคนหาว คุณก็อาจจะหาวตามไปด้วยอีกคน แรงกระตุ้นให้หาวนี้จะเกิดได้บ่อยขึ้นระหว่างคนที่รู้จักกัน เช่น สมาชิกในครอบครัว เพื่อน หรือเพื่อนร่วมชั้น ถ้าคุณต้องการที่จะหาวจริงๆ ให้ดูใครสักคนที่คุณรู้จักหาวก่อนเป็นอันดับแรก  นักวิทยาศาสตร์บางคนสร้างทฤษฎีที่ว่า การหาวจะช่วยให้เกิดการกระทำที่เป็นหนึ่งเดียวกันของกลุ่มคนในสังคม นี่อาจจะเป็นคำตอบที่ว่า ทำไม 50 เปอร์เซ็นต์ของคนที่เห็นใครสักคนหาวจะหาวตามไปด้วย โดยเฉพาะเมื่อคนคนนั้นเป็นคนที่พวกเขารู้จัก  การหาวติดต่อกันได้ง่าย แม้แต่การอ่านบทความเกี่ยวกับการหาวก็สามารถกระตุ้นให้คุณหาวได้ หากไม่มีใครทำท่าจะหาวเลย ลองขอให้เพื่อนหรือสมาชิกในครอบครัวแกล้งหาวให้ดูสิ แค่มองคนทำท่าหาว ถึงแม้ว่าพวกเขาไม่ได้กำลังจะหาวจริงๆ ก็สามารถกระตุ้นร่างกายของคุณให้หาวได้เป็นการตอบสนอง ถึงแม้ว่าการหาวจะติดต่อกันได้น้อยลงระหว่างคนแปลกหน้า แต่ก็ยังคงติดต่อกันได้อยู่บ้าง ถ้าคุณอยู่ในที่สาธารณะซึ่งคุณไม่รู้จักใครสักคนเลย ลองมองไปรอบๆ เพื่อหาใครสักคนที่กำลังหาวอยู่ดูสิ หวังว่าคุณจะเกิดอาการติดต่อและหาวเป็นการตอบสนองนะ หากคุณไม่มีใครอยู่รอบๆ ให้ดูล่ะก็ ค้นหา “การหาว” บนยูทูบและดูคลิปวิดีโอของใครสักคนที่หาวดูสิ วิธีนี้จะส่งผลเช่นเดียวกับการที่คุณเห็นคนแปลกหน้าหาวตัวเป็นๆ คุณสามารถมองไปที่รูปของใครสักคนที่หาวอยู่ได้ด้วย การหาวติดต่อกันได้แม้กระทั่งระหว่างคนกับสัตว์ ลองทดลองสนุกๆ ด้วยการดูสุนัขหรือแมวของคุณหาว แล้วสังเกตผลที่เกิดขึ้นกับคุณดูสิ ลองดูคลิปวิดีโอของสัตว์ชนิดอื่นที่หาวด้วยสิ การวิจัยพบว่าสัตว์เกือบทุกสายพันธุ์หาวล่ะ
เข้าไปในห้องที่อุ่น. ทำให้ตัวอุ่นสบาย. ทำให้ตัวเองเครียด. นึกถึงการหาว. อ้าปากของคุณให้กว้าง. เกร็งกล้ามเนื้อส่วนหลังลำคอของคุณ. หายใจเข้าลึกๆ ทางปาก. ค้างอยู่ในท่านั้นจนกว่าคุณจะรู้สึกว่ากำลังจะหาว. อยู่ใกล้ๆ ครอบครัวและเพื่อนที่หาวอยู่. ขอให้ใครสักคนที่คุณรู้จักแกล้งหาวให้ดู. มองไปรอบๆ เพื่อหาคนแปลกหน้าที่กำลังหาว. ดูคลิปวิดีโอของคนหาว. ลองดูสัตว์หาว.
https://www.wikihow.com/Make-Yourself-Yawn https://www.wikihow.com/Make-Yourself-Yawn https://www.wikihow.com/Make-Yourself-Yawn
Creating a Good Environment for Yawning Priming Your Body to Yawn Watching Other People Yawn